2001-ի հունվարին, երբ Հայաստանը անդամակցեց Եվրոպայի խորհրդին, ստանձնեց բազմաթիվ պարտավորություններ, որոնք անհրաժեշտություն դարձրին սահմանադրական փոփոխությունները: 2003-ին, Ազգային ժողովի ընտրությունների հետ միաժամանակ հանրաքվեի դրվեց ՀՀ նախագահ Ռոբերտ Քոչարյանի կողմից հավանության արժանացած սահմանադրական փոփոխությունների փաթեթը, որը, սակայն, չստացավ բավարար քվե: 2005-ին Քոչարյանը և օրվա իշխանական կոալիցիան, որոշ փոփոխություններով, կրկին հանրաքվեի դրեցին փաթեթը, որն ընդունվեց: